Lūšys

Lūšys (Lynx) – katinių (Felidae) šeimos, mažųjų kačių (Felinae) pošeimio plėšriųjų žinduolių gentis.

 Paplitimas 
Paplitę labai plačiam šiaurės pusrutulio areale, kuris tęsiasi per visą vidurio ir šiaurinę Euraziją bei Šiaurės Ameriką, išskyrus žemyno pietus. Abiejuose žemynuose paplitę vidutinių platumų ir iš dalies subtropikų klimatinėse juostose.

 Apibūdinimas 
Vidutinio dydžio gyvūnai. Patinai stambesni už pateles. Gentyje stambiausia paprastoji lūšis (Lynx lynx), o mažiausia rudoji lūšis (Lynx rufus). Visoms rūšims bendri požymiai išskiriantys nuo kitų katinių – ilgos kojos, trumpa uodega bei smakro abiejuose šonuose neįprastai atrodantys ilgesnių plaukų kuokštai (it barzda).

 Lūšių filogenetinė klasifikacija 

 Lūšių (Lynx) genties rūšys 
Išskiriamos 4 lūšių (Lynx) genties rūšys. Žemiau lentelėje pateiktos jų rūšys nuo didžiausios iki mažiausios ir jų trumpi apibūdinimai:
 Rūšis  Svoris  Kūno ilgis  Aukštis pečių lygyje  Paplitimo regionas  Kiti duomenys  Paprastoji lūšis (Lynx lynx)  15–29, maksimaliai iki 38 kg  80–120 (130) cm  65–75 cm  Eurazija (Europa, Rusija, įskaitant Sibirą, Mažoji Azija, Himalajai ir Kinijos šiaurės rytai, Mongolija)  Stambiausia lūšių Lynx genties rūšis. Išskiriama 10, iš jų išlikę 9 porūšiai. Lietuvoje labai reta (gyvena Lynx lynx lynx porūšis), manoma kad Lietuvos gamtoje išlikę ne daugiau nei 80 individų.  Kanadinė lūšis (Lynx canadensis)  5–17 kg  76–106 cm  48–56 cm  Šiaurės Amerika (Kanadoje ir Aliaskoje)  Išskiriami trys porūšiai – Lynx canadensis canadensis, Lynx canadensis mollipilosus, Lynx canadensis subsolanus  Ispanijos lūšis (Lynx pardinus)  5–15 kg  65–100 cm  60–70 cm  Europos Iberijos pusiasalyje  Rečiausia lūšių gentyje rūšis, natūraliai gyvenanti palyginus nedideliame areale – Iberijos pusiasalyje.  Rudoji lūšis (Lynx rufus)  5,8–13,3 kg  65–105 cm  43–58 cm  Šiaurės Amerika (pietinė Kanada, JAV, šiaurinė Meksika)  Mažiausia lūšių gentyje rūšis, išskiriama 13 porūšių, nepaisant, kad tarp jų maži skirtumai. 

 Galerija 

 Nuorodos 

 SOS Lynx (soslynx.org), anglų kalba
 Earth life (earthlife.net), anglų k.
 Felidae Conservation Fund (felidaefund.org), anglų k.

Kategorija:Katiniai